Minundag si Karin sa Stockholm sa ama na suldados na kahaluyi nagin bantay sa preso, an saiyang ngaran Måns (an saiyang apelyido literal na sarong patronim, na an boot sabihon "aking babayi ni Måns") at dangan sa ina na si Ingrid. An saiyang ina gikan sa pamilya kan mga parauma sa Uppland,     asin nagtitinda nin gulay sa plasa. Tinutubudan na parehong nagadan an saiyang mga magurang kan c. 1560. Sabi sa istorya, inot na napansin ni Eric XIV si Karin mantang ini nagbabariwas nin mani sa plaza sa Stockholm, dangan labi ining nangalas sa kagayonan kaini kaya dinara niya ini duman sa saiyang rugaring asin duman niya ini pig-ilusyonan. Nagi man syang katabang sa tugang na babayi kan Hadi, si Prinsesa Elizabeth, kan siya magin kabit kan Hadi kaidtong 1565.